techiaith/cofnodycynulliad_en-cy huggingface dataset:
English: Thank you, Huw Irranca-Davies. Only just a short while ago, we heard about the investment by Torfaen County Borough Council, a Labour-controlled authority, with the Welsh Labour Government. The twenty-first century schools programme is playing a huge part in terms of enabling us to have those very good forecasts from the Construction Industry Training Board, predicting strong growth in the sector in Wales. And it reflects our continued commitment to long-term infrastructure planning and investment. I think Construction Futures Wales is also very important in terms of capacity and capability, working very closely not just with CITB Wales, but Welsh companies in terms of taking this forward. And, of course, our national infrastructure commission for Wales will play a big part in this.
Welsh: Diolch i chi, Huw Irranca-Davies. Dim ond ychydig o amser yn ôl, clywsom am y buddsoddiad gan Gyngor Bwrdeistref Sirol Torfaen, awdurdod sydd dan reolaeth Llafur, gyda Llywodraeth Lafur Cymru. Mae rhaglen ysgolion yr unfed ganrif ar hugain yn chwarae rhan enfawr drwy ein galluogi ni i gael y rhagolygon da iawn hynny gan Fwrdd Hyfforddi'r Diwydiant Adeiladu, sy'n rhagweld twf cryf yn y sector yng Nghymru. Ac mae'n adlewyrchu ein hymrwymiad parhaus i gynllunio a buddsoddi mewn seilwaith yn y tymor hir. Rwy'n credu bod Dyfodol Adeiladu Cymru hefyd yn bwysig iawn o ran capasiti a gallu, gan weithio'n agos iawn nid yn unig â CITB Cymru, ond â chwmnïau o Gymru o ran bwrw ymlaen â hyn. Ac, wrth gwrs, bydd ein comisiwn seilwaith cenedlaethol ar gyfer Cymru yn chwarae rhan fawr yn hyn.
English: Leader of the house, can I call for a statement on the future of Colwyn Bay's Victoria Pier? You will be aware that there was an announcement over the weekend by Conwy County Borough Council that an agreement had been reached with the Colwyn Victoria Pier Trust over the dismantling of the pier in order to protect it from further deterioration, after recent storms gave it a battering and caused some significant damage. That will allow the pier potentially to be refurbished and re-erected at some point in the future, but it's highly likely that that will need the support of Welsh Government Ministers in order to allow that dismantling to take place, and potentially may need some financial support there in the future as well. Can I call for an urgent statement on that, please, in order that we can have some clarity as to the timescales by which the Welsh Government might be able to make a decision in order that this can happen rapidly? Thank you.
Welsh: Arweinydd y tŷ, a gaf i alw am ddatganiad ar ddyfodol Pier Fictoria Bae Colwyn? Byddwch yn ymwybodol o'r cyhoeddiad a wnaed dros y penwythnos gan Gyngor Bwrdeistref Sirol Conwy ei fod wedi dod i gytundeb ag Ymddiriedolaeth Pier Fictoria Bae Colwyn i ddymchwel y pier er mwyn ei amddiffyn rhag dirywio ymhellach, ar ôl i'r stormydd diweddar ei daro ac achosi difrod sylweddol. Bydd hynny'n caniatáu i'r pier gael ei adnewyddu, o bosibl, a'i ailadeiladu rywbryd yn y dyfodol. Ond mae'n debygol iawn y bydd angen cefnogaeth Gweinidogion Llywodraeth Cymru er mwyn caniatáu i'r datgymalu hynny ddigwydd, ac efallai y bydd angen rhywfaint o gefnogaeth ariannol yn y dyfodol hefyd. A gaf i alw am ddatganiad brys ar hynny, os gwelwch yn dda, er mwyn i ni gael rhywfaint o eglurder ynghylch terfynau amser gwneud penderfyniad gan Lywodraeth Cymru, fel y gall hyn ddigwydd yn gyflym? Diolch.
English: I think we all welcome that. It was very disheartening to see the result of the disintegration of that historic pier, and very welcome that the trust is taking that lead in terms of responsibility. I'm sure this will lead to the development of partnership discussions on the way forward.
Welsh: Rwy'n meddwl ein bod i gyd yn croesawu hynny. Roedd yn dorcalonnus iawn gweld canlyniad y difrod i'r pier hanesyddol hwnnw, ac yn newyddion da bod yr ymddiriedolaeth yn arwain y ffordd o ran cyfrifoldeb. Rwy'n siŵr y bydd hyn yn arwain at ddatblygu trafodaethau partneriaeth ar y ffordd ymlaen.
English: Cabinet Secretary, can I ask for two statements today? One is from the Cabinet Secretary for environment in relation to the issuing of guidance and strengthening the guidance to local planning authorities when it comes to opencast mining, because we might be in a situation in my constituency where, once again, on the Parc Slip site, the application currently is to delay restoration. When they make applications they promise the earth, then later on in life they promise a bit of the earth because they haven't got the money. Now, they're not promising anything, because they say, 'We got to delay it again'. It's important that if applications are approved, the individual organisation is held to account for its application. Can we therefore strengthen the advice on that area, please? On the second one, can I ask for a statement from either the First Minister or the Cabinet Secretary for Economy and Infrastructure as to what discussions they have had with the UK Government following the leaking of document information regarding the priorities placed upon industries for Brexit discussions? I understand the priority for steel is low, and therefore a major aspect of our economy in Wales is not considered important enough for the UK Government? So, can we have a discussion as to what has been said and what discussions have been going on, to ensure that steel is not at the bottom but at the top of the agenda for Brexit?
Welsh: Ysgrifennydd y Cabinet, a gaf i ofyn am ddau ddatganiad heddiw? Mae un ohonynt gan Ysgrifennydd y Cabinet dros yr amgylchedd ynghylch rhoi canllawiau a chryfhau'r canllawiau i awdurdodau cynllunio lleol ar gloddio glo brig, oherwydd unwaith eto, yn fy etholaeth i, ar safle Parc Slip, mae'n bosib mai sefyllfa'r cais yw gohirio'r gwaith adfer ar hyn o bryd. Pan fyddant yn gwneud ceisiadau maent yn addo'r cyfan, ac yna, yn ddiweddarach, maent yn addo dim ond rhan o'r cyfan oherwydd nad yw'r arian ganddynt. Nawr, nid ydynt yn addo unrhyw beth, ac maent yn dweud, 'Mae'n rhaid i ni ohirio'r gwaith eto'. Mae'n bwysig, os caiff ceisiadau eu cymeradwyo, bod y sefydliad unigol yn cael ei ddwyn i gyfrif am ei gais. A gawn ni, felly, gryfhau'r cyngor yn y maes hwnnw, os gwelwch yn dda? O ran yr ail ddatganiad, a gaf i ofyn am ddatganiad gan naill ai'r Prif Weinidog neu Ysgrifennydd y Cabinet dros yr Economi a Seilwaith ynghylch pa drafodaethau a gawsant â Llywodraeth y DU yn dilyn rhyddhau gwybodaeth o ddogfen am y blaenoriaethau a roddir ar ddiwydiannau ar gyfer trafodaethau Brexit? Rwy'n deall bod y flaenoriaeth ar gyfer dur yn isel, ac felly nid yw agwedd bwysig ar ein heconomi yng Nghymru yn cael ei hystyried yn ddigon pwysig i Lywodraeth y DU? Felly, a gawn ni drafod yr hyn sydd wedi'i ddweud a pha drafodaethau a gafwyd i sicrhau nad yw dur ar waelod yr agenda ar gyfer Brexit ond ar ei brig?
English: Thank you for those two very important questions, David Rees. In terms of Parc Slip, the fact that an alternative restoration scheme has been put forward at the site is important, and I understand that the details, as you say, are still being finalised. Of course, they will go to the relevant planning authorities, acknowledging your point about what impact we can have in terms of those regulations. I think it's important to note, of course, that the Welsh Government has been clear that the UK Government, who benefited from the receipts of privatisation, should assist with the effect of restoration of the site, and I think that is, of course, crucially important in terms of the way forward. I think your point is very pertinent in terms of the importance that we place, as a Welsh Government, and indeed as this Assembly, in terms of steel when we face the daunting prospect of Brexit. I think that's where we look to our White Paper, particularly, which does, of course, include that very clear message in terms of our priorities, economic, of course, being at the forefront, and steel being a key part of that in terms of that sector and your constituency.
Welsh: Diolch i chi am y ddau gwestiwn pwysig iawn hynny, David Rees. O ran Parc Slip, mae'r ffaith bod cynllun adfer amgen wedi ei gyflwyno ar y safle yn bwysig, ac rwy'n deall bod y manylion, fel y dywedwch, yn dal i gael eu cwblhau. Wrth gwrs, byddant yn mynd at yr awdurdodau cynllunio perthnasol, gan gydnabod eich pwynt ynghylch pa effaith y gallwn ei chael o ran y rheoliadau hynny. Credaf ei bod yn bwysig nodi, wrth gwrs, bod Llywodraeth Cymru wedi bod yn glir y dylai Llywodraeth y DU, sydd wedi elwa o dderbyniadau preifateiddio, gynorthwyo â'r gwaith o adfer y safle, ac rwy'n credu bod hynny, wrth gwrs, yn allweddol bwysig o ran y ffordd ymlaen. Rwy'n credu bod eich pwynt yn berthnasol iawn o ran y pwysigrwydd a roddwn ni, fel Llywodraeth Cymru, ac yn wir fel y Cynulliad hwn, ar ddur pan fyddwn yn wynebu posibilrwydd hynod anodd Brexit. Rwy'n credu mai dyna pryd y byddwn yn edrych tuag at ein Papur Gwyn, yn benodol, sydd, wrth gwrs, yn cynnwys y neges glir iawn honno o ran ein blaenoriaethau, a blaenoriaethau economaidd, wrth gwrs, yn flaenllaw, a dur yn rhan allweddol o hynny o ran y sector hwnnw a'ch etholaeth chi.
English: Well, I would have hoped that Andrew R.T. Davies would welcome the fact that we have actually secured an additional £10 million of rate relief for our high streets. Of course, that formed part of our final budget package before Christmas, and I hoped at the time that you would welcome it. Certainly, I had some good response in terms of that announcement before Christmas. You also have to recognise that we've got a £10 million transitional rate relief scheme. Those businesses who are eligible for that will automatically get their fair share of that £10 million. In terms of the £10 million special scheme, it is a special scheme, as the Cabinet Secretary for Finance and Local Government has explained to you. The £10 million rate relief scheme is being targeted specifically at high-street ratepayers, including shops, pubs and cafes. We have to target effectively and we have to support those retailers most in need, so we're working very closely with local authorities on the design and implementation of the scheme, and a statement will be made shortly by the Cabinet Secretary for Finance and Local Government.
Welsh: Wel, byddwn i wedi gobeithio y byddai Andrew R.T. Davies yn croesawu'r ffaith ein bod, mewn gwirionedd, wedi sicrhau £10 miliwn ychwanegol o ryddhad ardrethi ar gyfer y stryd fawr. Wrth gwrs, roedd hwnnw yn rhan o'n pecyn cyllideb terfynol cyn y Nadolig, ac roeddwn i'n gobeithio ar y pryd y byddech yn croesawu hynny. Yn sicr, cefais rywfaint o ymateb da o ran y cyhoeddiad hwnnw cyn y Nadolig. Mae'n rhaid i chi gydnabod hefyd bod gennym gynllun rhyddhad ardrethi trosiannol o £10 miliwn. Bydd y busnesau hynny sy'n gymwys ar gyfer hwnnw yn cael eu cyfran deg o'r £10 miliwn hwnnw yn awtomatig. O ran y cynllun arbennig o £10 miliwn, mae'n gynllun arbennig, fel yr esboniodd Ysgrifennydd y Cabinet dros Gyllid a Llywodraeth Leol i chi. Mae'r cynllun rhyddhad ardrethi gwerth £10 miliwn yn cael ei dargedu'n benodol at drethdalwyr y stryd fawr, gan gynnwys siopau, tafarndai a chaffis. Mae'n rhaid i ni dargedu'n effeithiol ac mae'n rhaid i ni gefnogi'r manwerthwyr hynny sydd fwyaf mewn angen. Felly rydym yn gweithio'n agos iawn gydag awdurdodau lleol ar ddyluniad a gweithrediad y cynllun, a bydd datganiad yn cael ei wneud yn fuan gan Ysgrifennydd y Cabinet dros Gyllid a Lleol Llywodraeth.
English: Leader of the house, could we, as a matter of urgency, have times to discuss Wales's response to the plight of child refugees in the European camps? I've been contacted, and I expect many in this Chamber have been, by constituents from Mid Wales Refugee Action, and other groups, who express, and I quote, their deep sadness and horror about the UK Government's decision to limit the number of unaccompanied child refugees to Britain to a 'paltry 350, rather than the 3,000 that Lord Dubs calculated would be our fair share.' The Government says it is because local authorities have no space. I'd like to hear from the local government Minister and the Cabinet Secretary for Communities and Children on that specific point. As you know, the Equality, Local Government and Communities Committee is currently looking at some of these particular issues and we hope to report our findings next month. But this is actually important. It's interesting to note, in her recent interview with the 'New Statesman', the Prime Minister stated that her proudest achievement was delivering the Modern Slavery Act 2015. Yet, by refusing sanctuary, she is exposing thousands of children - the most vulnerable of children in the world - to trafficking and worse. This Chamber should have time to say and to do something about that.
Welsh: Arweinydd y tŷ, a gawn ni amser, fel mater o frys, i drafod ymateb Cymru i sefyllfa plant sy'n ffoaduriaid yn y gwersylloedd yn Ewrop? Mae etholwyr o grŵp y Canolbarth Dros Ffoaduriaid, a grwpiau eraill, wedi cysylltu â mi, ac rwy'n siŵr y byddant wedi cysylltu â llawer yn y Siambr hon, i fynegi eu tristwch mawr a'u harswyd gyda phenderfyniad Llywodraeth y DU i gyfyngu ar nifer y plant sy'n ffoaduriaid ar eu pen eu hunain i Brydain i: 350 pitw, yn hytrach na'r 3,000 y cyfrifwyd gan yr Arglwydd Dubs fyddai'n gyfran deg. Dywed y Llywodraeth nad oes gan yr awdurdodau lleol y lle. Hoffwn i glywed gan y Gweinidog llywodraeth leol ac Ysgrifennydd y Cabinet dros Gymunedau a Phlant ar y pwynt penodol hwnnw. Fel y gwyddoch, mae'r Pwyllgor Cymunedau, Cydraddoldeb a Llywodraeth Leol wrthi'n ystyried rhai o'r materion penodol hyn ac rydym yn gobeithio cyflwyno adroddiad ar ein canfyddiadau y mis nesaf. Ond mae hyn yn wirioneddol bwysig. Mae'n ddiddorol nodi, yn ei chyfweliad diweddar yn y 'New Statesman', bod y Prif Weinidog wedi datgan mai ei llwyddiant balchaf oedd cyflawni Deddf Caethwasiaeth Fodern 2015. Eto i gyd, trwy wrthod noddfa, mae hi'n gwneud miloedd o blant - y plant mwyaf agored i niwed yn y byd - yn agored i fasnachu pobl a gwaeth. Dylai'r Siambr hon gael yr amser i ddweud a gwneud rhywbeth am hynny.
English: The next item on our agenda is a statement by the Minister for Social Services and Public Health on Sport Wales, and I call on the Minister, Rebecca Evans.
Welsh: Yr eitem nesaf ar ein hagenda ni yw'r datganiad gan Weinidog Iechyd y Cyhoedd a Gwasanaethau Cymdeithasol ar Chwaraeon Cymru, ac rydw i'n galw ar y Gweinidog, Rebecca Evans.
English: Before I reply, could the Minister please confirm who Lawrence Conway is? Is it the same Lawrence Conway who headed up Rhodri Morgan's office? [Interruption.] Yes? Is that right, Minister?
Welsh: Cyn i mi ateb, a fydd y Gweinidog cystal â chadarnhau pwy yw Lawrence Conway? Ai'r un Lawrence Conway a oedd yn arwain swyddfa Rhodri Morgan ydyw? [Torri ar draws.] Ie? A yw hynny'n gywir, Weinidog?
English: You have an ability to ask a number of questions or you can only ask one. If that's the only one, you can sit down.
Welsh: Gallwch ofyn sawl cwestiwn neu gallwch ofyn un. Os mai dyna'r unig un, cewch eistedd i lawr.
English: Thanks, Minister, for your statement. There do seem to have been some problems at the top end of this organisation in recent months. The Minister may well recall that the last chair, Laura McAllister, stayed in post beyond her intended term of office because the Welsh Government felt that a suitable replacement couldn't be found at that time. You then came up with Paul Thomas, but he's seemingly quickly fallen into dispute with the rest of the board. Now, I don't pretend to know the reasons for this, but I hope that we do get a full report on this, and, more important, that the board quickly becomes a functioning operation once again. Sport Wales plays a key role in delivering a lot of Welsh Government targets in important areas, which could potentially increase physical activity and tackle the huge problem of obesity. So, this is the crucial thing: that Sport Wales does get on with its remit, regardless of any boardroom shenanigans or internal politics. So, echoing what Russell George was asking you earlier, I wonder if you could amplify a little bit on how the organisation has been performing without the guidance of the board in recent weeks. How has it been delivering its day-to-day functions? I know you said the budget setting hasn't been affected, which is good to hear, but can you shed some light on, or give us some assurances, rather, that the performance hasn't been adversely affected by recent events? Thanks.
Welsh: Diolch, Weinidog, am eich datganiad. Mae'n ymddangos y bu problemau ar ben uchaf y sefydliad hwn yn ystod y misoedd diwethaf. Efallai y bydd y Gweinidog yn cofio bod y cadeirydd diwethaf, Laura McAllister, wedi aros yn ei swydd yn hwy na'r cyfnod a fwriadwyd oherwydd bod Llywodraeth Cymru o'r farn na ellid dod o hyd i olynydd addas ar y pryd. Yna daethoch o hyd i Paul Thomas, ond mae'n ymddangos ei fod yn fuan wedi dechrau anghydweld a gweddill y bwrdd. Nawr, nid wyf yn honni fy mod i'n gwybod y rhesymau dros hyn, ond rwy'n gobeithio y cawn ni adroddiad llawn ar hyn, ac, yn bwysicach, y bydd y bwrdd yn dychwelyd yn fuan i weithrediad llawn unwaith eto. Mae Chwaraeon Cymru yn chwarae rhan allweddol wrth gyflawni llawer o dargedau Llywodraeth Cymru mewn meysydd pwysig, a allai o bosibl gynyddu gweithgarwch corfforol a mynd i'r afael â'r broblem enfawr o ordewdra. Felly, dyma sy'n hollbwysig: bod Chwaraeon Cymru yn cyflawni ei gylch gwaith, er gwaethaf unrhyw helbulon yn yr ystafell fwrdd neu wleidyddiaeth fewnol. Felly, gan adleisio yr hyn ofynnodd Russell George i chi yn gynharach, tybed a wnewch chi ymhelaethu rhywfaint ar sut y mae'r sefydliad wedi bod yn perfformio heb arweiniad y bwrdd yn ystod yr wythnosau diwethaf. Sut y mae wedi bod yn cyflawni ei swyddogaethau o ddydd i ddydd? Gwn eich bod wedi dweud nad yw pennu'r gyllideb wedi ei effeithio, sy'n dda i'w glywed, ond a wnewch chi daflu goleuni ar, neu roi rhyw sicrwydd i ni, yn hytrach, nad yw'r perfformiad wedi ei effeithio'n andwyol gan ddigwyddiadau diweddar? Diolch.
English: I thank you for those questions, and I'm grateful for the opportunity to provide you with those reassurances that performance hasn't been affected, and the day-to-day functions of Sport Wales have continued seamlessly throughout. Again, that's due to the work of the staff who have been doing that. I'm very pleased that you recognise the role that Sport Wales has, and the potential that Sport Wales has, for so many of Welsh Government's priorities, including the physical activity agenda as well, because Sport Wales has incredible potential to make a huge impact on both the elite end of sport but also the grass-roots end, and the physical activity end as well. I know it's doing good work and I look forward to working closely with the board as we move forward.
Welsh: Diolch i chi am y cwestiynau yna, ac rwy'n ddiolchgar am y cyfle i roi'r sicrwydd hwnnw i chi nad yw perfformiad wedi ei effeithio, a bod swyddogaethau Chwaraeon Cymru o ddydd i ddydd wedi parhau yn ddi-dor drwy gydol y sefyllfa. Unwaith eto, mae hyn o ganlyniad i waith y staff sydd wedi bod yn gwneud hynny. Rwy'n falch iawn eich bod yn cydnabod y swyddogaeth sydd gan Chwaraeon Cymru, a'r potensial sydd gan Chwaraeon Gymru, am gynifer o flaenoriaethau Llywodraeth Cymru, gan gynnwys yr agenda gweithgarwch corfforol hefyd, oherwydd bod gan Chwaraeon Cymru botensial anhygoel i gael effaith enfawr ar chwaraeon elit a chwaraeon llawr gwlad, yn ogystal â gweithgarwch corfforol hefyd. Gwn ei fod yn gwneud gwaith da, ac edrychaf ymlaen at weithio'n agos â'r bwrdd wrth inni symud ymlaen.
English: Thank you, Cabinet Secretary.
Welsh: Diolch i'r Gweinidog.
English: The next item on our agenda is a statement by the Cabinet Secretary for Communities and Children on resilient communities - the next steps. I call on the Cabinet Secretary, Carl Sargeant.
Welsh: Yr eitem nesaf ar ein hagenda ni yw'r datganiad gan Ysgrifennydd y Cabinet dros Gymunedau a Phlant ar gymunedau cryf - y camau nesaf. Rydw i'n galw ar yr Ysgrifennydd Cabinet, Carl Sargeant.
English: Building resilient communities is the work of Welsh Government as a whole. We are committed to prosperity for all, a stronger economy that creates sustainable, quality employment opportunities and is accessible to all, delivered through a new joined-up approach that tackles individual issues through wider action. Llywydd, we will make the most of enabling and once-in-a-lifetime schemes and developments. These include city deals and the development of the metro, tidal lagoons, Wylfa, and other major investments. Together, we can build the resilient, safe, strong communities for all, and we want to continue to engage with communities and stakeholders as we move forward. Llywydd, change is never easy, but we cannot ignore the combination of new and deep-rooted challenges we face. We must have courage to find fresh ways to respond to this. That is why and what I will do, and all of my Government colleagues are determined to do so. Thank you.
Welsh: Mae adeiladu cymunedau cryf yn waith i Lywodraeth Cymru yn ei chyfanrwydd. Rydym wedi ymrwymo i sicrhau ffyniant i bawb, economi gryfach sy'n creu cyfleoedd am gyflogaeth gynaliadwy o ansawdd da sydd ar gael i bawb, ac a ddarperir drwy ddull cydgysylltiedig newydd sy'n mynd i'r afael â materion unigol trwy weithredu'n ehangach. Lywydd, byddwn yn manteisio i'r eithaf ar alluogi a darparu cynlluniau a datblygiadau unigryw. Mae'r rhain yn cynnwys bargeinion dinesig a datblygiad y metro, morlynnoedd llanw, Wylfa, a buddsoddiadau mawr eraill. Gyda'n gilydd, gallwn adeiladu cymunedau cryf a diogel i bawb, ac rydym ni'n dymuno parhau i ymgysylltu â chymunedau a rhanddeiliaid wrth i ni symud ymlaen. Lywydd, nid yw newid byth yn hawdd, ond ni allwn anwybyddu'r cyfuniad o heriau newydd a wynebwn sydd wedi'u gwreiddio'n ddwfn. Mae'n rhaid i ni fod yn ddewr er mwyn dod o hyd i ffyrdd newydd o ymateb i hyn. Dyna beth a wnaf a pham rwy'n ei wneud, ac mae pob un o'm cydweithwyr yn y Llywodraeth yn benderfynol o wneud hynny. Diolch.